භාවිතයට නුසුදුසු පොහොර තොගයක් ශ්‍රි ලංකා ප්‍රමිති ආයතනය විසින් වගාවන් සදහා නිකුත් කර ඇති බව සමස්ථ ලංකා ගොවි ජන සම්මේලනයේ සභාපති නාමල් කරුණාරත්න මහතා චෝදනා කරනවා.මේ අතර කෘෂිකර්ම අමාත්‍ය මහින්දානන්ද අලුත්ගමගේ පවසන්නේ පරීක්ෂණයකින් තොරව පොහොර ලබාදීම ඉදිරියේදී අත්හිටුවීමට තීරණය කර ඇති බවයි.අතීතයේදී වගාවන් සදහා බොහෝවිට කාබනික පොහොර භාවිත කලද වගාවේ වර්ධනය සහ අස්වැන්නේ ප්‍රමාණය වැඩිකර ගැනීම සදහා මේ වන විට රසායනික පොහොර බහුලව භාවිත කරනවා.සමස්ථ ලංකා ගොවි ජන සම්මේලනයේ සභාපති නාමල් කරුණාරත්න කරුණාරත්න මහතා චෝදනා කරන්නේ වෙළඳ පොළට නිකුත් කිරිමට නුසුදුසුපොහොර තොගයක් ශ්‍රි ලංකා ප්‍රමිති ආයතනය විසින් නිකුත් කර ඇති බවයි.ලෝක සෞඛ්‍ය සංවිධානයේ නිර්දේශයන්ට අනුව ජල අංශු මිලියනයක පවතින නයිට්‍රේට් අංශු ප්‍රමාණය 10 ඉක්මවා යෑමෙන් එම ජලය,පිළිකාරක බවට පත්වීමේ හැකියාවක් තිබෙන බව පේරාදෙණිය විශ්වවිද්‍යාලයේ රසායන විද්‍යාව පිළිබඳජෙෂ්ඨ මහාචාර්ය ගාමිණි රාජපක්ෂ මහතා සදහන් කළා.භාවිතයට නුසුදුසු පොහොර තොගයක් වෙළඳපොළට නිකුත්ව ඇති බවට වන ලිපියක් සම්බන්ධයෙන් පසුගියදා පාර්ලිමේතුවේදීද අවධානයට ලක්වුණා.මේ අතර කෘෂිකර්ම අමාත්‍ය මහින්දානන්ද අලුත්ගම පැවසුවේ.පරීක්ෂණයකින් තොරව පොහොර ලබා දීම ඉදිරියේදී අත්හිටු වන බවයි.